**Clara Moraleda Torrodellas**, nada en Barcelona o 14 de xaneiro de 1994, é unha actriz, cantante e youtubeira catalá, coñecida neste último medio polo pseudónimo **Leopolda Olda**, popularmente "Leo".

Traxectoria
-----------

Comezou a súa traxectoria artística profesional interpretando o papel de July no filme *Atrocious* (2010), do director Fernando Barreda Luna. Despois de rematar os estudos secundarios e de formarse como cantante, interrompeu a carreira universitaria de Tradución e Interpretación para dedicarse á súa vocación artística, que desenvolve en diferentes ámbitos.

Como actriz de musicais, interpretou os papeis de Montserrat e de Saïd (neno) na terceira reposición de *Mar i Cel* (2014), o de La Maca en *Fang i setge* (2016), o de Fanny en *Scaramouche* (2016), polo que foi candidata finalista na categoría de mellor actriz secundaria na edición de 2017 dos *Premios del Teatro Musical*, e o de Thea en *El despertar de la primavera* (2019).

En teatro de texto, representou o papel de Angélique Diderot na obra *El Llibertí* (2018), e diversos personaxes nunha adaptación da obra *Peter Pan* (2019).

Como actriz de dobraxe, participou no filme *Mara und der Feuerbringer* (2017), poñendo voz ao personaxe de Larissa. Tamén traballou poñendo a súa voz en anuncios comerciais para a radio. 

Na súa faceta de youtuber como **Leopolda Olda**, comezou cunha de vídeos en lingua catalá, que lle trouxo popularidade entre os adolescentes polos tremas que trata, con humor e desmitificacións, achegados ás inquedanzas deste grupo de idade.

En 2017, publicou o libro *Excuses barates* (editorial Columna), no que amplía algúns dos temas dos vídeos. Continuando a súa vocación literaria, xa como Clara Moraleda, publicou en 2020 o libro "El teu nom" (editorial Columna), recompilación de relatos breves que ficou finalista do premio Josep Pla de narrativa no mesmo ano, ao que se presentou baixo o pseudónimo *Cleta Torrodellas*.

Notas
-----

1. ↑  "Elenco do filme *Atrocious*". Consultado o 2 de xullo de 2020.
2. 1 2  "Entrevista al diari el9nou". Consultado o 2 de xullo de 2020.
3. ↑  "Entrevista per universitaris.cat". Consultado o 2 de xullo de 2020.
4. ↑  "Elenco da obra *Scaramouche*". Consultado o 2 de xullo de 2020.
5. ↑  "Premios Teatro Musical 2017". Consultado o 2 de xullo de 2020.
6. ↑  "Ficha artística da obra *El despertar de la primavera*". Arquivado dende o orixinal o 17 de xullo de 2019. Consultado o 2 de xullo de 2020.
7. ↑  "Web *Teatre Barcelona*". Consultado o 2 de xullo de 2020.
8. 1 2  "Entrevista en RAC1". Consultado o 2 de xullo de 2020.
9. ↑  "Crítica en La Vanguardia". Consultado o 2 de xullo de 2020.
10. ↑  "eldoblaje.com". Consultado o 2 de xullo de 2020.
11. 1 2 3  "Entrevista no programa 7 dies de el9nou TV". Arquivado dende o orixinal o 02 de xullo de 2020. Consultado o 2 de xullo de 2020.
12. ↑  "Leopolda Olda - Coses que passen". Consultado o 2 de xullo de 2020.
13. ↑  "Entrevista no diario El Punt Avui". Consultado o 2 de xullo de 2020.
14. ↑  "Leopolda Olda - Excuses barates". Consultado o 2 de xullo de 2020.
15. 1 2  "Clara Moraleda - El teu nom". Consultado o 10 de febreiro de 2020.
16. ↑  "Noticia a "Aldia.cat"". Consultado o 2 de outubro de 2020.

|  |  |
| --- | --- |
| Control de autoridades | 
* Wd: Q47179319
* WorldCat
* VIAF: 249875042
* BNE: XX5287003
* GND: 1231759348
* IMDb: nm4570760
* ISNI: 0000 0003 7057 5005

 |